b'\n_START_ARTICLE_\nNarodne pravljice in legende\n_START_SECTION_\nKratek povzetek\n_START_PARAGRAPH_\n\xc5\xa0panski kralj je \xc5\xa1el \xc5\xa1irit svojo vero na tur\xc5\xa1ko ozemlje. Ko se je \xc4\x8dez nekaj \xc4\x8dasa \xc5\xbeelel vrniti domov, so ga v Carigradu zajeli sultanovi mo\xc5\xbeje in ga odvedli v je\xc4\x8do. Ko je kraljeva \xc5\xbeena to izvedela, je od\xc5\xa1la k sultanu, mu zaigrala na citre in v zameno zahtevala mo\xc5\xbea.\n_START_SECTION_\nKratka analiza\n_START_PARAGRAPH_\nRealisti\xc4\x8dna pravljica, ki se dogaja v \xc5\xa1panskem kraljestvu, ki mu vladata kralj in kraljica, in na tur\xc5\xa1kemu ozemlju, ki mu vlada sultan. Knji\xc5\xbeevni \xc4\x8das je \xc4\x8das tur\xc5\xa1kih vpadov. Najpomembnej\xc5\xa1i motivi so motiv ljubezni kraljice do kralja, motiv domoljubja in motiv \xc5\xa1irjenja kr\xc5\xa1\xc4\x8danske vere. Glavna knji\xc5\xbeevna lika sta \xc5\xa1panski kralj in kraljica, stranski knji\xc5\xbeevni lik pa je sultan s svojimi hlapci. Tematika: ljubezen premaga vse ovire.\n_START_SECTION_\nKratek povzetek\n_START_PARAGRAPH_\nReven kmet v gozdu sre\xc4\x8da hudobca, ki mu ponudi sod cekinov, \xc4\x8de bo ugotovil, kako mu je ime. Kmet po treh dneh pride na dogovorjeno mesto in skrit sli\xc5\xa1i hudobca peti:\xc2\xa0\xc2\xbbTo je dobro zame, da kmeti\xc4\x8d ne ve, da mi \xc5\xa0picparkeljc je ime.\xc2\xab\xc2\xa0Jezni mo\xc5\xbeic mu mora dati sod cekinov.\n_START_SECTION_\nKratka analiza\n_START_PARAGRAPH_\nKnji\xc5\xbeevni \xc4\x8das in knji\xc5\xbeevni prostor - kot v ve\xc4\x8dini realisti\xc4\x8dnih pravljic - nista to\xc4\x8dno dolo\xc4\x8dena. Glavni motivi so \xc5\xbeelja po bogastvu, rev\xc5\xa1\xc4\x8dina in motiv uganke. Knji\xc5\xbeevna lika sta revni, toda zviti kmet in hudobni mo\xc5\xbeic \xc5\xa0picparkeljc. Tematika: Zlobnost in dmi\xc5\xa1ljavost sta na koncu kaznovani.\n_START_SECTION_\nKratek povzetek\n_START_PARAGRAPH_\nK neki \xc5\xbeeni je pri\xc5\xa1la smrt, da bi ji odpeljala tri h\xc4\x8dere, vendar ji jih \xc5\xbeena ni hotela dati. Smrt jo je opozorila, da ni dobro, \xc4\x8de se \xc4\x8dlovek upira bo\xc5\xbeji naredbi, toda \xc5\xbeena je ni poslu\xc5\xa1ala. Zve\xc4\x8der so se h\xc4\x8dere vrnile domov vse slabotne. \xc5\xbdena je stekla po zdravnika, toda medtem so vse tri umrle. Mati je jokala za njimi, \xc4\x8dez eno leto pa je smrt pri\xc5\xa1la tudi ponjo.\n_START_SECTION_\nKratka analiza\n_START_PARAGRAPH_\nV tej realisti\xc4\x8dni pravljici knji\xc5\xbeevni \xc4\x8das in knji\xc5\xbeevni prostor nista dolo\xc4\x8dena. Osrednji so motivi materinske ljubezni, smrti in mrtvih h\xc4\x8dera. Glavni knji\xc5\xbeevni lik je smrt, saj skozi celotno pravljico ona na\xc4\x8drtuje dogodke, ki se bodo zgodili. Tematika: smrt je mo\xc4\x8dnej\xc5\xa1a od \xc4\x8dloveka in se ji nima pomena upirati.\n_START_SECTION_\nKratek povzetek\n_START_PARAGRAPH_\nRevni kmet se je iz obupa hotel obesiti, vendar mu je mimoido\xc4\x8di gospod ponudil mo\xc5\xa1njo zlatnikov v zameno za stvar, za katero kmet \xc5\xa1e ni vedel. Ko je kmet pri\xc5\xa1el domov, se je izkazalo, da je ta\xc2\xa0\xc2\xbbstvar\xc2\xab\xc2\xa0kmetov novorojeni otrok. Ko je otrok zrasel v de\xc4\x8dka, ga je neko\xc4\x8d zaneslo v votlino, v kateri je sedel mladeni\xc4\x8d. Ta je de\xc4\x8dku povedal, da bo pri\xc5\xa1el hudobec in ga pretepel, vendar pri tem ne sme zajokati. Hudobec ga je pretepal tri ve\xc4\x8dere zapored, po tretjem ve\xc4\x8deru pa je tam, kjer bila prej votlina, zrasel grad, v katerem je kraljeval mladeni\xc4\x8d iz votline. De\xc4\x8dek in njegova star\xc5\xa1a sta se preselili na grad.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor v tej realisti\xc4\x8dni pravljici so jama, v katero zaide de\xc4\x8dek, de\xc4\x8dkov dom in grad, ki ga je de\xc4\x8dek re\xc5\xa1il pred hudobcem. Knji\xc5\xbeevni \xc4\x8das ni dolo\xc4\x8den. Najpomembnej\xc5\xa1i motivi so motiv denarja, ugrabitve, fizi\xc4\x8dnega nasilja, star\xc5\xa1evske ljubezni. Osrednja tematika: dobro premaga zlo.\n_START_SECTION_\nKratek povzetek\n_START_PARAGRAPH_\nO\xc4\x8de je imel dva sinova. Mlaj\xc5\xa1i je bil dobrosr\xc4\x8dne\xc5\xbe, starej\xc5\xa1i pa slepar. Mlaj\xc5\xa1i sin je neko\xc4\x8d v gozdu videl razbojnike, ki so nesli plen v \xc4\x8dude\xc5\xbeno goro. Sledil jim je, si zapomnil \xc4\x8darobne besede, ki so odprle goro, in ko so razbojniki od\xc5\xa1li, vstopil in pobral denar. Bratu je povedal, kaj se mu je zgodilo, ko pa se je tudi ta odpravil v goro po denar, je pozabil \xc4\x8darobne besede. Ujetega v goro so ga na\xc5\xa1li razbojniki ter ga ubili. Mlaj\xc5\xa1i sin pa si je zgradil hi\xc5\xa1o in sre\xc4\x8dno \xc5\xbeivel.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor je vas ob gozdu in \xc4\x8dude\xc5\xbena gora, knji\xc5\xbeevni \xc4\x8das ni to\xc4\x8dno dolo\xc4\x8den, verjetno \xc4\x8das fevdalnega reda. Glavni knji\xc5\xbeevni osebi sta mlaj\xc5\xa1i dobri in starej\xc5\xa1i hudobni brat, ki se po o\xc4\x8detovi smrti vse bolj oddaljujeta drug od drugega, dokler ju denar do neke mere ne pove\xc5\xbee. Osrednja tema \xc4\x8dude\xc5\xbene pravljice je, da dobri brat pre\xc5\xbeivi, hudobni pa umre.\n_START_SECTION_\nKratek povzetek\n_START_PARAGRAPH_\nHudobec Kruljavec je bil najbolj nagajiv hudobec v Peklu. Zato ga je Veliki vrag poslal na Zemljo, kjer se je hudobec hotel najprej izu\xc4\x8diti bera\xc5\xa1tva, vendar mu ni \xc5\xa1lo od rok. Nato je poskusil v pekel spraviti kroja\xc4\x8da in mlinarja, venar mu ni uspelo, zato se je vrnil v Pekel, kjer je ostal za vedno in se nikoli ve\xc4\x8d ni vrnil na Zemljo.\n_START_SECTION_\nKratka analiza\n_START_PARAGRAPH_\nKnji\xc5\xbeevna prostora Pekel in Zemljase izmenjujeta. V \xc4\x8dude\xc5\xbeni pravljici se pojavljajo motivi Pekla, hudobca, neprijaznih ljudi na Zemlji, primitivnih obrtnikov. Pravljica pa se vrti okoli Kruljavca, ki i\xc5\xa1\xc4\x8de na zemlji primerno slu\xc5\xbebo, a je ne najde. Tema: za hudobca ni mesta na Zemlji in sodi v Pekel.\n_START_SECTION_\nKratek povzetek\n_START_PARAGRAPH_\nKroja\xc4\x8d je skrivaj ubil gra\xc5\xa1\xc4\x8dakovo svinjo, ker pa ga je videla kuharica, je ubil tudi njo. Gra\xc5\xa1\xc4\x8dak se je zbal, da ga bodo obdol\xc5\xbeili umora, zato je prosil kroja\xc4\x8da, naj kuhari\xc4\x8dino truplo odnese in zakoplje nekje dale\xc4\x8d. Kroja\xc4\x8d je s truplom najprej prestra\xc5\xa1il kmeta, nato pa v gozdu mrtvo kuharico stla\xc4\x8dil v razbojnikovo vre\xc4\x8do, zlato iz vre\xc4\x8de pa odnesel.\n_START_SECTION_\nKratka analiza\n_START_PARAGRAPH_\nKnji\xc5\xbeevni kraj v realisti\xc4\x8dni pravljici sta gozdu in gra\xc5\xa1\xc4\x8dina, knji\xc5\xbeevni \xc4\x8das ni dolo\xc4\x8den. Glavni motivi so mrtva kuharica, gra\xc5\xa1\xc4\x8dakovo bogastvo, prevara. Osrednji knji\xc5\xbeevni lik je revni, a bistroumni kroja\xc4\x8d, ki ni povsem pozitiven, saj ubije nedol\xc5\xbenega \xc4\x8dloveka, kljub temu pa je popla\xc4\x8dan za svojo iznajdljivost. Tematika: popla\xc4\x8dana iznajdljivost.\n_START_SECTION_\nKratek povzetek\n_START_PARAGRAPH_\nJerica je hudo zbolela. Mati je molila k Devici Mariji, naj da h\xc4\x8derki zdravja, pa jo bo, ko bo zrasla, poslala v samostan. Deklici je odleglo, mati pa je pozabila na obljubo in Jerico obljubila bogatemu \xc5\xbeeninu. Na predve\xc4\x8der poroke se je Jerici sanjalo, da jo bo pri\xc5\xa1la iskat Devica Marija in jo odpeljala. Ko so bili naslednji dan svatje zbrani pri jedi, je \xc5\xa1el \xc5\xbeenin iskat bodo\xc4\x8do nevesto in jo na\xc5\xa1el mrtvo. Ob tem se je zgrudil \xc5\xa1e sam. Ko so ju pokopali, je iz Jeri\xc4\x8dinega groba zrasla bela lilija iz \xc5\xbeeninovega pa rde\xc4\x8da vrtnica.\n_START_SECTION_\nKratka analiza\n_START_PARAGRAPH_\nKnji\xc5\xbeevni \xc4\x8das se v realisti\xc4\x8dni pravljici seli skupaj z glavno knji\xc5\xbeevno osebo, Jerico, od Jeri\xc4\x8dinega doma na za\xc4\x8detku do pokopali\xc5\xa1\xc4\x8da na koncu. Klju\xc4\x8dni knji\xc5\xbeevni osebi sta \xc5\xa1e mati, ki Jerici zape\xc4\x8dati usodo, in \xc5\xbeenin, ki umre skupaj s svojo nevesto. Pravljica se zaklju\xc4\x8di s simbolno rastjo vrtnice in lilije, ki po\xc5\xbeeneta vsaka is svojega groba in se nato zvijeta druga okoli druge. Osrednji motivi so motiv \xc5\xbeenina in nevesta, motiv prelomljene obljube in posledice tega. Tematika: obljubo je treba dr\xc5\xbeati oziroma \xc4\x8dlovekova nemo\xc4\x8d ob bo\xc5\xbeji usodi.\n_START_SECTION_\nKratek povzetek\n_START_PARAGRAPH_\nZalka plesalka je bila zelo lepa, a tudi ohola in domi\xc5\xa1ljava mladenka, zato je kljub lepoti nih\xc4\x8de ni maral. Ko so va\xc5\xa1ka dekleta in fantje priredili ples, Zalke niso povabili, a ta je vseeno pri\xc5\xa1la. Plesati pa ni hotela z nikomer, dokler na ples ni pri\xc5\xa1el kralj, ki je bil v resnici povodni mo\xc5\xbe. Ko si je Zalka \xc5\xbeelela odpo\xc4\x8diti in so godci prenehali igrati, je Povodni mo\xc5\xbe le zaklical vetrovom, naj jima igrajo oni. Odplesala sta do reke in potonila vanjo. Zjutraj so na obre\xc5\xbeju na\xc5\xa1li Zalkino truplo.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor se spreminja. Najprej je kr\xc4\x8dma in nato obre\xc5\xbeje reke. Motivi so \xc5\xa1e povodni mo\xc5\xbe, o\xc5\xa1abna lepotica, ples. Tematika: kaznovana o\xc5\xa1abnost.\n_START_SECTION_\nKratek povzetek\n_START_PARAGRAPH_\nBrata sta delala na polju, ko je mimo pri\xc5\xa1el star mo\xc5\xbe in jima je povedal, da je na njunem domu svatba in da se bo poro\xc4\x8dila njuna sestra. Brata sta pohitela domov in videla, da je imel starec prav. Sestra jima je povedala, da je ne bo ve\xc4\x8d nazaj. \xc5\xbdenin jo je dvignil na konja in odjahal z njo. Na razpotju s kri\xc5\xbeem je naredil velik ovinek. Nevesta je trikrat stegnila roke proti kri\xc5\xbeu. \xc5\xbdenin jo dvakrat udaril, tretji\xc4\x8d pa ubil.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor je polje, kjer delata brata, njun dom, kjer poteka svatba, in razpotje s kri\xc5\xbeem, kjer \xc5\xbeenin njuno sestro ubije. Motivi v tej realisti\xc4\x8dni pravljici so motiv bratov, neveste in \xc5\xbeenina, motiv hudi\xc4\x8da. Tematika: nasprotje dobrega (bo\xc5\xbejega) in zla (v podobi hudi\xc4\x8da).\n_START_SECTION_\nKratek povzetek\n_START_PARAGRAPH_\nO\xc4\x8de je imel tri sinove. Najprej so v vojsko poklicali najstarej\xc5\xa1ega sina, ki se je voja\xc5\xa1ke slu\xc5\xbebe re\xc5\xa1il tako, da je generalu iz trhlih desk napravil omaro, srednji sin je generalu iz nekaj krpic blaga se\xc5\xa1il telovnik in bil tako tudi on opro\xc5\xa1\xc4\x8den vojske. Najmlaj\xc5\xa1i sin pa je generalu iz hleva ukradel konja in no\xc4\x8d za tem \xc5\xa1e prstan z roke. General je nagradil njegovo spretnost in tudi njega oprostil voja\xc5\xa1\xc4\x8dine.\n_START_SECTION_\nKratka analiza\n_START_PARAGRAPH_\nV tej realisti\xc4\x8dni pravljici je knji\xc5\xbeevni prostor omejen na generalovo domovanje, njegov hlev in dimnik. Pojavi se motiv treh bratov, kroja\xc4\x8da, mizarja in potepuha, ki se vsak s svojimi sposobnostmi izmuznejo voja\xc5\xa1\xc4\x8dini. Tematika: ni pomembno, kaj zna\xc5\xa1, da le tisto po\xc4\x8dne\xc5\xa1 dobro.\n_START_SECTION_\nKratek povzetek\n_START_PARAGRAPH_\nMarija, Jo\xc5\xbeef in njuno detece so be\xc5\xbeali pred Herodom v Egipt. Na poti so preno\xc4\x8dili pri razbojni\xc5\xa1ki dru\xc5\xbeini. Zve\xc4\x8der je Marija skopala Jezusa in gobavega razbojni\xc5\xa1kega otroka v isti vodi in otrok je ozdravel. Ko je zrasel, so ga ujeli in ga skupaj z Jezusom pribili na kri\xc5\xbe. Jezus je v desnem razbojniku prepoznal otroka \xc5\xbeene, ki je njegovi dru\xc5\xbeini dala preno\xc4\x8di\xc5\xa1\xc4\x8de, zato je razbojniku v srce poslal \xc5\xbearek upanja in kesanja in razbojnik ga je prosil odpu\xc5\xa1\xc4\x8danja.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor v legendi je dolo\xc4\x8den, in sicer sta to razbojni\xc5\xa1ko domovanje in Golgata. Tudi knji\xc5\xbeevni \xc4\x8das je to\xc4\x8den, namre\xc4\x8d \xc4\x8das bega v Egipt in \xc4\x8das Kristusove smrti. Osrednji motivi so motiv svete dru\xc5\xbeine, dobri ljudje, razbojniki. Tematika pa je spreobrnitev desnega razbojnika.\n_START_SECTION_\nKratek povzetek\n_START_PARAGRAPH_\nMlad pogumen lovec je utrujen sedel k potoku, vendar zaman \xc4\x8dakal, da prite\xc4\x8de voda. Naenkrat je zasli\xc5\xa1al svarilo vil, da naj gre stran, saj bo druga\xc4\x8de umrl od \xc5\xbeeje. Vile so mu \xc5\xa1e povedale, da je bil neko\xc4\x8d tukaj lep svet, ker pa niso poslu\xc5\xa1ale svojega gospodarja, ga je ta spremenil v pu\xc5\xa1\xc4\x8davo. Lovec je \xc5\xa1el k Triglavu, ga v imenu vil prosil odpu\xc5\xa1\xc4\x8danja in gospodar planin je spremenil pokrajino, da je postala tak\xc5\xa1na, kot je danes.\n_START_SECTION_\nKratka analiza\n_START_PARAGRAPH_\nKnji\xc5\xbeevni prostor je dolo\xc4\x8den, in sicer vzno\xc5\xbeje Triglava. Knji\xc5\xbeevni \xc4\x8das ni dolo\xc4\x8den. Tudi to delo je legenda, katere glavni motivi so vile, su\xc5\xa1a, lovec, gospodar gora, Triglav. Tematika: pravi\xc4\x8dni gospodar.\n_START_SECTION_\nKratek povzetek\n_START_PARAGRAPH_\nGospodar je postaranega osla vrgel iz hleva, zato se je osel odlo\xc4\x8dil, da gre v Lemberg za godca. Na poti je sre\xc4\x8dal psa, ma\xc4\x8dko in petelina in skupaj so potovali proti mestu Lemberg. Zve\xc4\x8der so \xc5\xbeeleli preno\xc4\x8diti v starem gradu, iz katerega so morali prej izgnali razbojnike.\n_START_SECTION_\nKratka analiza\n_START_PARAGRAPH_\nOsel, pes, ma\xc4\x8dka in petelin so glavni knji\xc5\xbeevni liki \xc5\xbeivalske pravljice. Knji\xc5\xbeevni prostor je pot v mesto Lemberg in stari grad. Osrednji motivi so potujo\xc4\x8di pevci, razbojniki, strah pred po\xc5\xa1astjo. Tematika: v slogi je mo\xc4\x8d.\n_START_SECTION_\nPovzetek vseh pravljic in legend\n_START_PARAGRAPH_\nV pravljicah prevladuje tema zmage dobrega nad slabim, tj. dobro je nagrajeno, slabo kaznovano. Pogosti motivi so: razbojniki, brat in sestra, materinska ljubezen, hudobna izmi\xc5\xa1ljena bitja (hudobec). Knji\xc5\xbeevni liki imajo stalno pravlji\xc4\x8dno podobo (kralj je vsemogo\xc4\x8den, deklice so lepe, reven kmet bister itd). Zanimiva tema pri dveh pravljicah je tudi premo\xc4\x8d bo\xc5\xbeje volje nad \xc4\x8dlovekom.'